projecte-aina/catalan_government_crawling huggingface dataset:
Previsions positives en el mercat italià: més tecnologia, més viatges i una major despesa
Segons l'Estudi de gestió de viatges internacionals AirPlus2019, que va entrevistar 777 travel managers de 24 països, revela que més d'un terç (36%) dels viatger italians busca i reserva íntegrament el seu viatge amb l'smartphone i que un 64% evita activament els hotels on es fa pagar el wifi.
De fet, aquestes dades mostren com, en comparació amb d'altres països, el turista italià és molt més dependent dels dispositius mòbils per gestionar les seves reserves durant el viatge amb un 37% que afirma que no poder accedir a la seva reserva amb tots els seus dispositius és frustrant.
El mateix estudi també assegura que la popularitat de les eines i els serveis digitals està en creixement a Itàlia, sent la recerca per veu i la voluntat d'oferir dades biomètriques dues tendències emergents en totes les etapes del viatge.
Pel que fa a utilitzar la recerca de veu en el moment de planejar el viatge, un 49% dels viatgers afirmen utilitzar-ho mentre que un 74% dels enquestats estaria disposat a proporcionar les seves dades personals per permetre realitzar una projecció biomètrica sempre i quan aquestes dades servissin per reduir els temps d'espera a l'aeroport.
Augmenten els viatgers i creix la despesa
Les dades de l'índex de confiança del viatger italià que ha preparat l'Institut de Confturisme Piepoli mostren una confiança de 64 punts entre els italians, el valor més alt des de 2015.
A més, es tanca un 2018 molt positiu a nivell turístic on set de cada deu italians han anat de vacances amb un augment del 6% respecte l'any anterior.
Aquests valors guanyen encara més valor si es té en compte que un 24% afirma haver gastat més en les seves vacances i únicament un 12% assegura que ha gastat menys.
Per acabar d'arrodonir les dades, les previsions per aquest 2019 apunten que podrien ser millors que les del 2018.
Un 86% dels italians van dir que tenien plans de vacances per aquest any i tres de cada deu volen fer més dies de vacances i augmentar la despesa respecte el 2018.
A totes aquestes previsions, cal afegir que Espanya segueix sent la destinació turística preferida per als italians.
Canvi en la tendència entre els joves turistes alemanys i els grans touroperadors del país segueixen apostant per Catalunya
Les darreres dades indiquen que el procés de compra de les vacances està canviant dins la societat alemanya.
Només un de cada quatre joves alemanys d'entre 18 i 34 anys fa la compra d'unes vacances organitzades mentre la gran majoria prefereix adquirir el serveis turístics de forma flexible i individual.
Així, les dades de l'empresa pionera en recerca online Yougov-Analyse, amb més de 4.000 enquestats, constaten que un 28% reservaria a través de Booking i un 19% a través de Airbnb.
La bona imatge d'aquests portals de reserva va en detriment dels grans turoperadors com TUI, del qual només un 26% dels millennials en té una imatge positiva.
Els grans touroperadors alemanys segueixen apostant per Catalunya
L'oferta turística de Catalunya augmenta dins els catàlegs dels grans touroperadors alemanys per aquest 2019.
DER Touristik, el tercer touroperador més important d'Alemanya, amb el domini de marques com DERTOUR, ITS i Jahn Reisen, ha ampliat l'oferta hotelera a la costa catalana.
També és el cas de FTI, el touroperador de Munich, que ofereix per aquest 2019 més establiments hotelers a Costa Barcelona.
Per la seva part, Neckermann Reisen, una de les marques de Thomas Cook i la segona més gran d'Alemanya; Schauinsland-Reisen, especialitzat en sol i platja; i TUI, el turoperador més important d'Alemanya, han ampliat la seva oferta tant a la Costa Daurada com a la Costa Brava.
D'aquesta manera, els touroperadors alemanys augmenten l'oferta destinada al turisme de platja i família per als seus clients apostant per la costa catalana com un dels principals receptors de turistes alemanys.
Noves connexions aèries amb Barcelona des de Mèxic i USA
La companyia Aeroméxico ha confirmat que a partir del 15 de juny de 2019 volarà tres cops per setmana entre la capital, Ciutat de Mèxic, i Barcelona.
Es tracta de l'únic vol directe entre les dues ciutats.
Paral·lelament, la companyia low cost Norwegian ha avançat que a partir del 7 de juny començarà a operar quatre cops per setmana entre Chicago i Barcelona en una ruta estacional que mantindrà fins el 26 d'octubre.
Aquest vol s'afegeix al que American Airlines estava operant entre les dues ciutats des de 2017.
A més, Norwegian també ha anunciat que incrementa la freqüència de les rutes entre Barcelona i les ciutats de Nova York i Los Angeles en vista dels bons resultats aconseguits.
La ruta entre Nova York i Barcelona passarà a ser diària mentre que la ruta Los Angeles – Barcelona operarà sis cops per setmana.
TUI amplia la seva oferta en turisme esportiu i els viatges dels holandesos
TUI Holanda ha iniciat una col·laboració amb l'aerolínia KLM per començar a oferir paquets de viatges per als aficionats a les curses i maratons tant a destinacions europees com llunyanes, entre elles, Barcelona, Londres, Dublín, Berlín, Nova York i Chicago.
El principal turoperador holandès també ofereix viatges a diversos esdeveniments esportius com el Grand Prix de Fórmula 1 al Circuit de Barcelona-Catalunya, així com a competicions ciclistes com ara el Tour de França.
Altres ofertes de turisme esportiu inclouen senderisme, busseig i kitesurf.
Per la seva banda, TUI Bèlgica ha llançat "TUI Tours" amb què amplia la seva oferta d'itineraris per descobrir la destinació.
Els viatges dels holandesos pel 2019
Segons la consultora NBTC-NIPPO, l'any 2018 els holandesos van realitzar aproximadament 40 milions de vacances gastant gairebé 20 bilions d'euros.
L'estada mitjana va ser de 8,4 dies per les vacances curtes i de 13,8 dies en el cas de les vacances llargues.
Espanya va ser el tercer país més visitat amb Barcelona, Costa Barcelona, Costa Brava, Costa Daurada i Terres de Lleida com les destinacions més visitades.
Una enquesta realitzada per l'associació holandesa de TTOO mostra que Espanya és la destinació propera preferida pels viatgers holandesos.
En el rànquing de les 10 destinacions "Bucketlist" dels holandesos, Espanya es troba en quarta posició general, darrera dels Estats Units, Austràlia i Nova Zelanda, destinacions llunyanes.
L'enquesta també mostra les experiències més buscades durant les vacances dels holandesos.
Almenys un terç dels enquestats indica que vol descansar i relaxar-se (31%); un quart dels viatgers (24%) vol visitar atraccions culturals i gaudir de la cultura de la destinació, mentre que gairebé un de cada cinc viatgers (18%) considera passar temps amb els amics i la família com la motivació més important.
Finalment, un 15% dels enquestats vol practicar esports i un 9,5% vol gaudir de la natura.
La start-up asiàtica Klook, que ja ha aterrat a Catalunya, la plataforma d'activitats turístiques amb més cerques del món
La start-up de Hong Kong, que ja ha aterrat a Catalunya i cada cop té més usuaris arreu d'Àsia, s'ha convertit en la plataforma d'activitats de viatge més buscada del món segons Google Trends.
Amb més del doble de cerques que el seu competidor més proper.
La seva posició destacada a Google demostra la importància que està prenent la reserva d'activitats turístiques en línia, un àmbit que fins ara havia estat dominat pels cercadors de vols i allotjament.
Klook, que ofereix més de cinquanta mil activitats i serveis de cinc mil socis en més de 200 destinacions a tot el món, es descriu a si mateixa com "la plataforma de reserva de serveis en destí més gran d'Àsia".
Segons una enquesta realitzada per Klook durant el 2018 en 12 mercats clau, el comportament de reserva dels viatgers està canviant.
Gairebé dos terços (63%) dels viatgers cerquen activitats per fer en una destinació determinada abans de reservar hotels i vols. Això podria posicionar l'start-up asiàtica com una plataforma per a la inspiració del viatge, la qual cosa suposa una oportunitat per a les destinacions.
L'enquesta també va concloure que aproximadament la meitat dels viatgers (54%) seleccionen destinacions segons una activitat o esdeveniment de temporada: des de festivals com el hanami (observació de les flors de cirerer al Japó) fins a competicions esportives o esports de temporada com ara l'esquí.
Finalment, l'enquesta va revelar que els viatgers requereixen també un cert grau d'espontaneïtat.
Les dades de reserva de Klook van trobar que les reserves d'activitats el mateix dia que es consumeixen van augmentar nou vegades entre 2016 i 2018, i el 85% de les reserves es van confirmar a l'instant.
Els viatges d'experiències no poden estar totalment planificats, per risc de matar la sensació d'aventura.
Cal tenir en compte que això també comporta una oportunitat per Catalunya ja que Klook compta amb diverses activitats arreu del territori.
Més enllà de Barcelona, es pot trobar en cellers del Penedès, diverses activitats a la Costa Brava i als Pirineus, així com també es troba en destinacions com Montserrat, La Roca Village, Port Aventura o Girona a més d'altres activitats culturals i gastronòmiques.
Ja són 235 les empreses i entitats que treballen amb l'Agència Catalana de Turisme per impulsar el turisme de reunions.
Les últimes incorporacions són: les DMC Albatros Group, Gadon Travel i Travel Nexus; els hotels Gran Hotel Monterrey, Hotel Ibersol Antemare, Hotel Royal Passeig de Gràcia, Hotel Ultonia Girona, Onabrava – Aqua Hotel, Terraza, Hotel & Spa Xalet de Prades; l'OPC IntMeetings; les empreses d'outdoor i team Building Costa Dorada Experience, Gymkhanas Artemis i Meet my Barcelona; dues empreses de serveis complementaris, BCN4ALL i JMT; i el Castell Jalpi.
En total, l'any 2018, van ser 44 les empreses que van decidir afiliar-se a la marca Catalunya Convention Bureau.
En breu, estarà disponible la Meeting planner guide actualitzada amb tots els nous membres.
L'Agència Catalana de Turisme aposta pel turisme de reunions amb el repte de posicionar Catalunya en el mercat internacional.
Amb la creació del Catalunya Convention Bureau (CCB), ara fa nou anys, l'ACT assessora i proporciona eines útils als professionals que treballen en aquest sector per tal que tinguin a l'abast el màxim d'informació i de recursos possibles i puguin millorar les seves estratègies comercials.
En aquesta tasca, també es coordina amb els diferents conventions bureaux d'arreu del territori per garantir una major resposta en la captació i fidelització d'aquest negoci.
Una de les últimes accions amb què el CCB vol continuar posicionant Catalunya en aquest segment és la presentació duta a terme en el marc del Mobile World Congress de Barcelona davant d'una seixantena d'empreses alemanyes.
La presentació de Catalunya com a destinació MICE va ser a càrrec de la directora de l'Oficina catalana de Promoció Turística a l'Europa Central, Montse Sierra, i compta amb la col·laboració de la Cambra de Comerç d'Alemanya.
A través del Catalunya Convention Bureau (CCB), l'ACT proporciona eines útils als professionals que treballen en aquest sector perquè millorin les seves estratègies comercials.
En aquesta tasca, es coordina amb els conventions bureaux d'arreu del territori per garantir una major resposta en la captació i fidelització d'aquest negoci.
Ho fan a Catalunya, en el marc de la col·laboració que mantenen amb la Direcció General de Turisme.
Les plataformes que estan col·laborant amb la Generalitat en aquesta tasca de lluita contra l'economia submergida són Booking –pionera en aquesta cooperació amb la Generalitat- i aquelles que formen part de la PAT (Asociación Española de Plataformas Digitales de Alquiler Temporal): Niumba, Tripadvisor, Rentalia, Homeaway i Spain Holiday.
Totes elles estan fent les modificacions oportunes en els seus webs per evitar que es publicitin ofertes sense número de registre.
Amb aquesta mesura, la Direcció General de Turisme busca, per una banda, que els anuncis siguin una garantia pels usuaris i d'una altra, lluitar contra la competència deslleial.
Aquesta col·laboració entre Administració i plataformes té com a objectiu donar compliment a la normativa turística de la Generalitat de Catalunya corresponent en matèria dels habitatges d'ús turístic (HUTs).
I, de fet, un nombre significatiu de les principals plataformes estan complint amb les obligacions turístiques, arribant algunes al 100% d'ofertes amb el preceptiu Número d'identificació de Registre de Turisme de Catalunya.
L'obligatorietat d'exhibició d'aquest número de registre ha estat avalada repetidament pel Tribunal Superior de Justícia de Catalunya.
La majoria de plataformes tecnològiques, després de les mesures dissuasives i de control exercides per la Direcció General de Turisme, en un exercici de responsabilitat han adoptat un paper de col·laboració.
Des de la DGT s'assegura que les plataformes que formen part de la PAT, igual que va fer Booking en el seu dia, són exemples de com les plataformes, si volen, poden complir perfectament amb la normativa i no contribuir a comercialitzar oferta il·legal que s'escapa del control de l'administració.
La DGT ha continuat supervisant l'oferta de les principals plataformes i en els dos últims anys ha requerit retirar prop de 56.000 ofertes d'allotjament en què no constava aquesta identificació.
A més en aquest últim any s'han iniciat vuit expedients a noves plataformes webs.
Des que es va iniciar la campanya d'inspecció i control l'any 2013, en el cas de gestors i propietaris d'habitatges d'ús turístic, la DGT n'ha realitzat més de 24.800 activitats inspectores que han derivat en l'obertura de 1.358 expedients sancionadors a propietaris i gestors de tot Catalunya.
D'aquests, 1.096 han estat resolts, amb imposició de sancions que oscil·len entre els 3.001 euros i els 30.000 euros, amb una quantia total que supera els 6,5 milions d'euros.
Després de sis anys des de l'inici del procés de regularització d'habitatges d'ús turístic i establiments d'apartaments turístics a Catalunya, ja s'han regularitzat més de 75.000 establiments (74.781 Habitatges d'Ús Turístic i 251 establiments d'Apartaments Turístics), fet que suposa una regularització global de més de 425.725 places d'allotjament turístic.
Això suposa el 85,15% de les 500.000 places que la Direcció general de Turisme pren en consideració com a oferta potencial en aquestes tipologies d'allotjament turístic.
Més de 500 són accions de promoció i comercialització de l'Agència Catalana de Turisme.
Tenint en compte aquesta dada de 800 accions, podem dir que l'Agència Catalana de Turisme (ACT), del Departament d'Empresa i Coneixement, ha estat present cada dia de l'any en més de dos esdeveniments promocionals arreu del món.
La llista està encapçalada per més de 200 accions de comunicació i difusió (campanyes de màrqueting, accions digitals, col·laboracions amb mitjans, etc.), seguides d'uns 170 viatges de familiarització amb operadors turístics, mitjans i influenciadors en xarxes socials, una setantena de presentacions en mercats exteriors, prop de cinquanta fires, una desena de workshops i diferents viatges de benchmarking.
Amb motiu de la declaració del 2018 com Any Europeu del Patrimoni Cultural per part de la Unió Europea, l'Agència Catalana de Turisme (ACT) ha proclamat el 2018 com l'Any del Turisme Cultural per reivindicar el paper de la cultura com a factor clau de diferenciació i singularització de la destinació turística catalana.
Per aquesta raó, moltes de les accions del 2018 han estat adreçades a promocionar aquest producte turístic.
Els mercats on més accions promocionals s'han dut a terme han estat Espanya, França i Benelux, amb una seixantena d'accions cadascun, seguits de Regne Unit i Irlanda, Itàlia i Europa Central, amb una cinquantena a cada mercat.
Així mateix, els segments que més s'han promocionat, a banda de Catalunya en general, han estat el turisme cultural i actiu, amb un centenar d'accions cadascun, i el turisme enogastronòmic, amb una cinquantena.
Una de les accions destacades ha estat la creació de "Legends of Catalonia".
La campanya turística ha estat pionera a nivell mundial i la més innovadora feta mai a Catalunya, ja que per primer cop al món, un organisme públic de promoció turística ha utilitzat un videojoc de realitat virtual per promocionar una destinació turístic
Catalunya té 4.500 km de senders GR homologats i diversos itineraris de petit recorregut.
La Direcció General de Turisme (DGT) ha publicat per primera vegada un Manual de senyalització de camins per a la mobilitat no motoritzada, que estableix el model de senyalització que es vol implementar a Catalunya.
La seva elaboració ha comptat amb la col·laboració de la Direcció General de Polítiques Ambientals i Medi Natural, l'Institut per al Desenvolupament i la Promoció de l'Alt Pirineu i Aran (IDAPA), i la Diputació de Barcelona, entre d'altres.
Aquest manual encaixa en els plantejaments del Pla Estratègic de Turisme de Catalunya, ja que és la base per a la creació d'un tipus d'experiència amb personalitat pròpia, adreçada a un públic conscient de la repercussió social i ambiental de la seva activitat.
En l'actualitat no existeix un model de senyalització consensuat a nivell internacional.
Hi ha dos models força estesos que conviuen: el d'itineraris i excursions, que no estableix relacions entre els diferents camins, i el de camins en xarxa, interconnectats per nodes (indrets o poblacions rellevants que actuen com a punts de creuament), que permet la coexistència amb petits i grans itineraris.
Aquest últim és el model del manual impulsat per la DGT i ja es troba implementat a diversos països europeus com Anglaterra, Gales i Suïssa, i des del 2002 en algunes comarques de Catalunya.
L'elecció d'aquest model s'ha fet per:
L'increment important de l'ús de camins amb finalitats de lleure i turisme genera noves necessitats a les que cal cercar resposta.
En aquest sentit, la senyalització de camins en xarxa és important perquè:
Elaborat per la Direcció General de Turisme i aprovat pel Govern, vol situar Catalunya com una de les millors destinacions mediterrànies.
Aquest Pla Estratègic de Turisme de Catalunya (PETC) estableix les bases per gestionar l'activitat turística a Catalunya en els propers anys i planteja importants reptes de cara l'any 2022: incrementar la despesa diària per turista; arribar al 37% de turistes que ens visiten fora de temporada alta; incrementar fins el 10% els turistes allotjats fora del litoral; i créixer intel·ligentment fins arribar als 21 milions de turistes internacionals.
El document dibuixa diferents escenaris de quin podria ser el volum de turistes internacionals que rebria Catalunya en un futur.
Un dels escenaris estableix la xifra de 35,6 milions de turistes internacionals el 2030 i, en aquest marc, el PETC fa una progressió sostinguda que situa, en el 2022, uns 21 milions de turistes.
Per aconseguir aquests objectius, el PETC estableix set eixos vertebradors de les accions que s'han de dur a terme:
Aquests eixos vertebradors es desenvolupen mitjançant 29 iniciatives, de les quals en destaquem:
El Pla Estratègic s'ha elaborat amb la col·laboració de representants del sector turístic català, que han participat al llarg de tot el procés.
El Pla Estratègic de Turisme de Catalunya 2018-2002 es complementa amb el Pla de Màrqueting Turístic de Catalunya 2018-2022, que estableix les bases de la promoció i de suport a la comercialització de l'oferta turística catalana per als propers anys.
Tots dos plans segueixen la feina ja iniciada amb el Pla Estratègic de Turisme de Catalunya 2013-2016 i amb el Pla de Màrqueting Turístic de Catalunya 2013-2015.
Aquest Pla, elaborat amb la col·laboració de representants del sector turístic català, planteja importants reptes, entre ells, incrementar la despesa diària per turista; augmentar el nombre de turistes que ens visiten fora de temporada alta i també d'aquells allotjats fora del litoral.
Level, la companyia de baix cost del grup IAG (format per Iberia i British Airways), ha anunciat que operarà a partir del 31 de març 2019 una nova ruta directa entre Barcelona i Santiago de Xile amb una freqüència de dos vols setmanals.
A més a més, Level ha anunciat que té la previsió d'ampliar aquesta connexió a quatre operacions per setmana a partir del mes de juliol.
Amb aquest anunci, la companyia reafirma la seva aposta d'incrementar la seva operativa de rutes entre Barcelona i Sud-amèrica.
Els vols s'operaran en un Airbus 330-200 amb capacitat per a 300 passatgers i el preu base del vol serà de 219 euros per trajecte, incloent taxes i equipatge de mà.
La línia aèria permetrà adquirir el paquet de sopar més esmorzar i cada seient disposarà de pantalles des de les que es demanarà qualsevol servei de càtering.
A més a més, el pagament dels serveis es podrà fer des del telèfon mòbil, ja que les aeronaus disposaran de servei wifi.
Segons les dades de l'OMT, el mercat rus es troba entre els 10 mercats que més gasten en els seus viatges turístics.
El 2017, els turistes russos van incrementar la seva despesa un 13% fins a arribar als 31.000 milions de dòlars, ascendint tres posicions fins a col·locar-se al vuitè lloc d'aquest rànquing.
Els primers nou mesos de 2018 s'observa aquesta mateixa tendència, registrant el major creixement en despesa (+15%), segons el baròmetre de la OMT.
Els turistes russos, entre els més digitalitzats
Els turistes del mercat rus també es troben entre els més avançats en coneixements d'ús de noves tecnologies, segons un estudi de Travelport.
Hi ha diversos indicadors que permeten afirmar que el perfil del turisme procedent de Rússia és cada cop més digital: fan servir una mitjana de 10 aplicacions diferents durant els seus viatges; un 76% planifica detalls de la seva estada a través de l'smartphone; un 65% compra bitllets d'avió a través d'aplicacions; un 59% paga amb Apple Pay o Samsung Pay; i un 85% consulta recomanacions de TripAdvisor o xarxes socials.
Catalunya ha participat un any més a la World Travel Market, una de les fires turístiques més importants dels món, que se celebra cada mes de novembre a Londres.
L'Agència Catalana de Turisme (ACT) hi ha estat present en un estand de 300 m 2 amb les nou marques turístiques catalanes i una trentena d'empreses i entitats.
En aquesta edició, la cultura hi ha tingut un paper destacat, tenint en compte que durant 2019, amb motiu de l'Any del Turisme Cultural, Catalunya seguirà centrant la promoció en aquest producte, especialment en base al nou videojoc de realitat virtual Legends of Catalonia i a sis grans rutes que cobreixen tot el territori.
El Regne Unit és un mercat estratègic per Catalunya ja que es manté com el segon mercat emissor en nombre de turistes i el tercer en despesa, amb 1,9 milions de visitants entre els mesos de gener i octubre de 2018, que han generat uns ingressos de més de 1.750 milions d'euros".
Durant la fira, es van mantenir diverses reunions amb operadors turístics britànics per prendre el pols a aquest mercat emissor clau per a Catalunya.
En aquest sentit, el mercat britànic segueix visualitzant Catalunya com una de les destinacions preferides i així ho demostren els nous vols que es preveuen pel 2019 i el bon ritme de venda de paquets vacacionals per l'any vinent, on algun operador compta increments propers al 20% respecte les mateixes dates de l'any passat.
Des de l'Agència Catalana de Turisme s'ha constatat que la capacitat aèria entre el Regne Unit i Catalunya no ha deixat de créixer, oferint més seients, freqüències i connexions progressivament.
Actualment, hi ha 10 companyies que operen entre el Regne Unit i Catalunya i que faciliten l'accés als quatre aeroports catalans des de diferents ciutats britàniques: British Airways, Easyjet, Jet2.com, Norwegian, Ryanair, TUI, Thomas Cook i Vueling.